《沁园春 其三 读李镜月庐游日记作》
清代·王士禄

遥望匡庐，几载幽思，忽忽南昌。想峰排五老，半天空翠，泉飞三想，百尺银泷。

林跱东西，贤传十八，胜迹心知不可忘。问何日，向彭蠡渡口，一苇轻杭。

卧游把卷神飏。似肩拍、匡君烟路翔。见地回天迥，邀云入户，山深岚重，迟月升堂。

锦涧桥边，玉渊潭侧，恍惚心清闻妙香。才解信，道辋川愈疾，语不荒唐。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。